মুহাম্মদ নজিব
মুহাম্মদ নজিব (আরবি: محمد نجيب, মিশরীয় আরবি: mæˈħæmmæd næˈɡiːb; ২০ ফেব্রুয়ারি ১৯০১ – ২৮ আগস্ট ১৯৮৪) ছিলেন মিশরের প্রথম রাষ্ট্রপতি। ১৯৫৩ সালের ১৮ জুন মিশর একটি প্রজাতন্ত্র ঘোষিত হওয়ার পর ১৯৫৪ সালের ১৪ নভেম্বর পর্যন্ত তিনি এই পদে ছিলেন। নজিব ও জামাল আবদেল নাসের মিশরীয় বিপ্লবের প্রাথমিক নেতা ছিলেন। এই বিপ্লবের ফলে মিশর ও সুদানে মুহাম্মদ আলি রাজবংশের অবসান হয়। নাসেরের সাথে মতপার্থক্যের ফলে তাকে চাপের মুখে পদত্যাগ করতে হয়। পরের ১৮ বছর তিনি গৃহবন্দী ছিলেন। ১৯৭২ সালে রাষ্ট্রপতি আনোয়ার সাদাত তাকে মুক্তি দেন।